ගමේ ගැටලු සොයා බැලීමට රජයේ ඉහළ නිලධාරීන් ගමට එවන බව ජනාධිපතිතුමාපැවැසීය.කොළඹ පවත්වන සාකච්ඡාවල දී ජනතාවට සහන සළසමින් ගන්නා ඇතැම් තීන්දු තීරණ ග්‍රාමීය මට්ටමින් නිසි ලෙස ක්‍රියාත්මක නොවීම නිසා ජනතාව දැඩි අසීරුතාවකට පත්ව ඇති බව පෙන්වා දුන් ජනාධිපතිතුමා ගමට ගොස් ඒවා පිළිබඳ සොයා බැලීම අමාත්‍යාංශ නිලධාරීන්ගේ වගකීමබව ද අවධාරණය කෙළේය.සුළු හා මධ්‍ය පරිමාණ කාන්තා ව්‍යවසායකයන් සමඟ ඊයේ (8) පෙරවරුවේ ජනාධිපති කාර්යාලයේ පැවති සාකච්ඡාවක දී රජයෙන් ලබාදෙන ලද සහන තමන්ට නිසි ලෙස නොලැබෙන බවට ඔවුන් කරන ලද දැනුවත් කිරීමකින් අනතුරුව ජනාධිපතිතුමා මේ බව ප්‍රකාශ කළේය.තමන්ගෙන් ජනතාවට ඉටුවිය යුතු යුතුකම් නිසි ලෙස ඉටු නොකිරීම රටටත්, ජනතාවටත් සිදුකරන බලවත් අසාධාරණයක් බව ද පැවසූ ජනාධිපතිතුමා ජනතාවගේ ගැටලු පිළිබඳ සංවේදිව බලා ඒවාට හැකි විසඳුම් ලබාදීම සියලු රාජ්‍ය නිලධාරීන්ගේ වගකීම බවද පැවැසීය.2014 අය-වැය සැකසීම සඳහා සුළු හා මධ්‍ය පරිමාණ කාන්තා ව්‍යවසායකයනගේ අදහස් හා යෝජනා ලබා ගැනීමට මෙම හමුව කැඳවා තිබුණි.දිවයිනම නියෝජනය වන ආකාරයෙන් කාන්තා ව්‍යාවසායක නියෝජිතවරියන් මීට එක්ව සිටියහ.